|  |
| --- |
| PRITARTA |
| Kauno miesto savivaldybės administracijos direktoriaus2025 m. kovo 25 d. įsakymu Nr. DP-285PATVIRTINTAKauno lopšelio-darželio ,,Pušynėlis“ direktoriaus2025 m. kovo 26 d. įsakymu Nr. V- 83 |

**KAUNO LOPŠELIS-DARŽELIS „PUŠYNĖLIS“ 2025-2027 METŲ STRATEGINIS VEIKLOS PLANAS**

|  |  |  |  |
| --- | --- | --- | --- |
| **Prioritetinė veikla** | **Siekiamas pokytis (vertinimo kriterijus, matavimo vienetas)** | **Siekiama reikšmė** | **Sąsaja su įstaigos veiklą reglamentuojančiais teisės aktais, nustatančiais prioritetus, ir savivaldybės strateginiu planu**  |
| **2025 m.** | **2026 m.** | **2027 m.** |
| 1. *Ugdymo kokybės gerinimas*
 | Vienam pedagogui tenkantis vaikų skaičius | 8 | 8 | 8 | Švietimo įstatymo 37 straipsnis. Kauno miesto savivaldybės 2025–2027 metų strateginis veiklos planas. |
| Ikimokyklinio amžiaus vaikų pažangos ir pasiekimų lygio atitinkančio vaiko raidą, dalis (proc.) | 87% | 87% | 87% |  |
| Labai gerai ir gerai ugdymo kokybę vertinančių tėvų (globėjų, įtėvių) dalis (proc.) | 94% | 94% | 94% |  |
| Labai gerai ir gerai vaiko savijautą vertinančių tėvų (globėjų, įtėvių) dalis (proc.) | 94% | 94% | 94% |  |
| *2. Įtraukiojo ugdymo užtikrinimas įvairių poreikių vaikams* | Pedagogų ir švietimo pagalbos specialistų, dalyvavusių tiksliniuose mokymuose, skirtuose įtraukčiai švietime, skaičius. (žm.sk.) | 15 | 16 | 17 | Švietimo įstatymo 5 str. 5 d., 14 str. 7 d., 34, 35 straipsnis. |

**I SKYRIUS**

**ĮSTAIGOS AUTENTIŠKUMAS**

Kauno lopšelis-darželis „Pušynėlis“ – Kauno miesto savivaldybės biudžetinė ikimokyklinio ugdymo įstaiga, įsteigta 1966 m. gegužės 1 d.

Kauno lopšelis-darželis „Pušynėlis“ teikia ikimokyklinio ir priešmokyklinio ugdymo(si) paslaugas 1,5-6 metų amžiaus vaikams. 2024 m. rugsėjo 1 d. duomenimis darželyje veikia 10 grupių: 2 lopšelio, 6 darželio ir 2 priešmokyklinio ugdymo grupės. Grupės komplektuojamos pagal vaikų amžių. Ugdymo įstaigą lanko 190 ugdytinių.

Ugdymo procesas organizuojamas vadovaujantis atnaujinta Ikimokyklinio ugdymo programa, parengta pagal Lietuvos Respublikos švietimo ir sporto ministro 2023 m. rugsėjo 4 d. įsakymą Nr. V-1142, pritarta Kauno miesto savivaldybės mero potvarkiu 2024 m. liepos 12 d. Nr. M-802 „Dėl pritarimo Kauno miesto savivaldybės biudžetinių švietimo įstaigų ikimokyklinio ugdymo programoms“. Ugdymo procese integruotai taikomi Reggio Emilia, STEAM metodai, informacinės technologijos.

Įstaigos autentiškumui priskiriame išskirtinę lauko aplinką – šalia Panemunės šilas, natūrali gamtinė aplinka, sudaranti sąlygas vaikų ugdymo turinį praturtinti pažinimo metodu per žaismės kupinas veiklas lauke.

Lopšelio-darželio išskirtinumas yra suburta aukštos kvalifikacijos mokytojų ir švietimo pagalbos specialistų komanda: 3 mokytojai ekspertai, 5 mokytojai metodininkai, 12 vyresniųjų mokytojų, 3 mokytojai, gebantys ugdyti šiuolaikinio vaiko galias, atsižvelgti ir atliepti individualius vaiko poreikius. Mokytojų kompetencija įgalina veikti viduje ir išorėje: bendradarbiaujant su KŠIC dalyvaujant kvalifikacijos tobulinimo renginiuose, metodinėje veikloje, įstaigos mokytojai rengia ir teikia kvalifikacijos tobulinimo programas.

2023 m. duomenimis mokyklos ugdytiniai yra tapę tarptautinių (1), respublikinių (6) ir miesto (5) konkursų laureatai. (Viso 12 apdovanojimų).

Mokykla aktyviai dalyvauja rengiant ir įgyvendinant tarptautinius projektus: parengta ir įgyvendinama Tarptautiškumo strategija 2023-2027 m., nuo 2023 m. esame Erasmus+ konsorciumo (2022-1-LT01-KA120-SCH-000107641) nariai. Dalyvaujant projektuose mokytojai jau turėjo galimybę kompetencijas tobulinti: Airijoje, Prancūzijoje. Mūsų įstaigoje pedagogines kompetencijas sudarėme sąlygas tobulinti studentams iš Graikijos, Vokietijos.

Įstaiga turi savitas sukurtas tradicijas, užmegzti ilgalaikiai bendradarbiavimo ryšiai su socialiniais partneriais Lietuvoje ir užsienyje: su Kauno ikimokyklinio ugdymo įstaigomis, pradinėmis mokyklomis, Panemunės biblioteka, kitomis Lietuvos ir Europos šalių ikimokyklinėmis ugdymo įstaigomis. Taip pat esamepraktikos bazė Kauno kolegijos Menų ir ugdymo fakulteto ikimokyklinio ir priešmokyklinio ugdymo studijų programos studentams. Kasmet įstaigoje praktiką atlieka VDU studentai. Ruošdamiesi pristatyti studentams savo praktinę veiklą, organizuodami praktikų aptarimus, įstaigos mokytojai mokosi sisteminti ir apibendrinti praktinę veiklą, pagrįsti savo teiginius praktiniais pavyzdžiais, stiprindami šiuolaikinių ugdymo strategijų svarbą.

**II SKYRIUS**

**2022-2024 METŲ STRATEGINIO PLANO ĮVYKDYMAS**

Įgyvendinus Kauno lopšelio-darželio „Pušynėlis“ 2022-2024 metų strateginio plano tikslus, pasiekti veiklos rezultatai:

**„Pagerinti vaikų pasiekimus ir pažangą, įsisavinant ir taikant naujas ugdymo strategijas ir metodus“.**

**2022 m.** Įsijungta į specialiai ikimokyklinio ugdymo įstaigoms skirtą ilgalaikę vienų metų programą „Besimokančių darželių tinklas“ (STEAM ugdymo filosofija). 100 proc. mokytojų, švietimo pagalbos specialistų dalyvavo tiksliniuose mokymuose. Patobulinta STEAM ugdymui aktualios mokytojų kompetencijos. Parengta Tarptautiškumo strategija 2023-2027 m. skirta padidinti tarptautiškumo plėtrą, leisti tikslingai tobulinti įstaigos vadovų, mokytojų, švietimo pagalbos specialistų kompetencijas tarptautinių mokymų ir projektų metu. Pateikta Erasmus+ akreditacijos paraiška tikslingai kelti kvalifikaciją tarptautiniuose mokymuose. Išplėtotas ikimokyklinio ir priešmokyklinio ugdymo turinys, taikant STEAM, patirtinį, projektinį metodą. Įstaigoje inicijuoti ir įgyvendinti 4 STEAM projektai grupėse, pagerintos bendrosios vaikų vertybinės nuostatos ir esminiai gebėjimai tyrinėjimo, aplinkos pažinimo bei problemų sprendimo pasiekimų srityse. Aukštesni vaikų pažangos ir pasiekimų rezultatai. Padidėjo ikimokyklinio amžiaus vaikų pasiekimų ir pažangos lygio, atitinkančio vaiko raidą, dalis, 3,77 procentais (viso 86,77 proc.) Padidėjo priešmokyklinio amžiaus vaikų pasiekimų ir pažangos lygio, atitinkančio vaiko raidą, dalis, 0,1 procento (viso 92 proc.). Ugdytiniai yra tapę tarptautinių, respublikinių, miesto konkursų laureatai. (12). Tėvų vertinimu ugdymo kokybė pagerėjo 4 procentais. Labai gera – 94 proc. (buvo 90 proc.) Gera – 10 proc. (buvo 10 proc.).

**2023 m.** Įgyvendinama Tarptautiškumo strategija 2023-2027 m. skirta padidinti tarptautiškumo plėtrą, leisti tikslingai tobulinti įstaigos vadovų, mokytojų, švietimo pagalbos specialistų kompetencijas tarptautinių mokymų ir projektų metu. Laimėta Erasmus+ akreditacijos paraiška tikslingai kelti kvalifikaciją tarptautiniuose mokymuose. Išplėtotas vaikų poreikius atitinkantis ugdymo turinys, taikant STEAM inovacijas gamtamokslinių, technologinių ir inžinerinių tyrinėjimų srityse. Įstaigoje inicijuoti ir įgyvendinti 3 STEAM projektai. Technologijų projektas ,,Tiesiog. Trokštu tyrinėti. Tvirtai tobulėti. Tikrai..?’’, gamtamokslinis projektas ,,Įdomioji gamtos matematika’’, inžinerinis ,,Fantazuoju, įsivaizduoju ir kuriu – daug naujų dalykų atrandu“. Veiklų įvairovė, sukurta domėjimuisi gamtamoksliniais atradimais aplinka ir tikslingai parinkti STEAM metodai, skatinantys veikti naudojant įvairias technologijas, padėjo atsiskleisti vaikų kūrybiniams bei tobulėti inžineriniams, pažintiniams gebėjimams. Projektų vertė - pagerintos bendrosios vaikų vertybinės nuostatos ir esminiai gebėjimai tyrinėjimo, aplinkos pažinimo bei problemų sprendimo pasiekimų srityse. Pagilinta mokytojų dalykinė kompetencija darbui su metodinių priemonių rinkiniais „Žaismė ir atradimai“, „Patirčių slėnis“. Organizuoti 2 mokymai, 3 konsultacijos, diskusijos mokytojams, švietimo pagalbos specialistams, plėtojant metodinių rekomendacijų „Žaismė ir atradimai“, „Patirčių slėnis“ idėjas ir jų pritaikymą praktikoje. Ugdytiniai yra tapę respublikinių, miesto konkursų laureatai. (7)

**2024 m.** Atnaujintas ikimokyklinio ugdymo turinys pagal Ikimokyklinio ugdymo programos gaires, siekiant pagerinti ugdymo kokybę ir sąlygas vaikų ugdymuisi. Dalyvauta NŠA projekte „Ikimokyklinio ugdymo turinio kaita“ (Nr. 10-014-P- 0001). Direktorius ir 13 mokytojų patobulino įtraukties principo švietime planavimo ir jo įgyvendinimo, ikimokyklinio ugdymo turinio kūrimo, kritiško mąstymo ir problemų sprendimo bei mokymosi drauge su kitais kompetencijas. Atnaujinta Ikimokyklinio ugdymo programa, kuri įgyvendinama nuo 2024 m. rugsėjo 1 d.

 **„Užtikrinti įtraukiojo ugdymo įgyvendinimą, patobulinant komandinio darbo įgūdžius“.** Įgyvendinant šį tikslą pasiekti šie pokyčiai:

**2022 m**. Įrengtas psichologo ir socialinio pedagogo kabinetas. Sudarytos sąlygos, įrengta darbo vieta padidintas specialistų skaičius suteikė reikiamą švietimo pagalbą kiekvienam vaikui. Įsijungta į tarptautinį eTwinning projektą „Darni aplinka - įtraukiojo ugdymo(si) įgalinimas.“ Patobulinta įstaigos bendruomenės kompetencija įtraukiojo ugdymo srityje bei vaikų mokėjimo mokytis gebėjimai darnioje aplinkoje. Įgyvendinus projektą, išanalizavus veiklos rezultatus pasidalinta gerąja darbo patirtimi tarptautiniu lygmeniu, pristatant projekto pridėtinę vertę. 100 proc. vadovų, mokytojų ir švietimo pagalbos specialistų tobulinosi tiksliniuose mokymuose, skirtuose įtraukčiai švietime. Parengta Kauno sanatorinio lopšelio-darželio „Pušynėlis“ paramos ir pagalbos vaikui ir šeimai tvarka. Pagerintos paramos ir pagalbos šeimai sąlygos bei priimti bendri susitarimai. Visose darželio grupėse, logopedo kabinete įkurtos nusiraminimo priemonės vaikams. Pagerintos saugios aplinkos sąlygos emocinių sunkumų ir sutrikimų turintiems vaikams.

**2023 m.** Įsijungta į specialiai ikimokyklinio ugdymo įstaigoms skirtą ilgalaikę vienų metų programą „Besimokančių darželių tinklas“ (Įtraukusis ugdymas). 100 proc. patobulinta vadovų, mokytojų, švietimo pagalbos specialistų įtraukiojo ugdymo kompetencija. Parengti individualūs švietimo pagalbos planai SUP poreikių turintiems vaikams. Suorganizuoti individualūs meninio ugdymo mokytojų užsiėmimai didelių ir labai didelių specialiųjų poreikių turintiems vaikams Užtikrinta SUP vaikų poreikių individuali pažanga. VGK papildyta sudėtis, persiskirstyta funkcijomis, organizuoti mokymai, pasitarimai, diskusijos mokytojams ir tėvams dėl įvairiapusės pagalbos ugdytiniams teikimo ir užtikrinimo. Ikimokyklinio ugdymo mokytojų padėjėjoms organizuotas seminaras „Ypatingi vaikai: nauja karta ikimokyklinio ugdymo įstaigoje“. Pagerinta VGK veikla bendruomenės konsultavimo bei vaiko įvairiapusės švietimo pagalbos teikimo srityse. Parengta muzikai gabiems vaikams programa „Atrask, pažink, pajausk, patirk ir mėgaukis“. Suorganizuoti 2 respublikiniai konkursai „Pavasario dainų pynė 2023“ bei šokių konkursas „Draugystės tiltai-2023“. Sudarytos sąlygos gabių vaikų individualumui bei meniniams gebėjimams atsiskleisti. Atlikta tėvų apklausa, įvertinta vaiko savijauta įstaigoje. Labai gera 95 proc. (buvo 90 proc.). Gera 5 proc.

**2024 m.** Pravestas mokymų ciklas įstaigos mokytojams, švietimo pagalbos specialistams „Ženklai, įspėjantys apie poreikį vaikui pritaikyti specialųjį ugdymą, šių ženklų atpažinimo svarbą“. Pagilintos kompetencijos, kaip atpažinti ir laiku suteikti reikiamą švietimo pagalbą vaikui. Organizuotos konsultacijos grupių komandoms „Pagalba vaikui, kai patiria stiprias emocijas“. Grupių komandos susipažindintos apie pagalbos vaikui būdus ir galimybes bei tinkamą reagavimą į jų poreikius. Organizuotas bendradarbiavimas su PPT dėl įvairiapusės pagalbos ugdytiniams teikimo ir užtikrinimo tema ,,Pedagoginių situacijų analizė”. Sustiprinta ir patobulinta VGK veikla tinkamai reaguoti į kritines situacijas. SUP poreikių vaikams atrastos veiksmingos metodinės vaizdinės ir IKT priemonės, naudojant metodinių rekomendacijų „Žaismė ir atradimai“ idėjas. Logopedo užsiėmimų metu naudojamos „PoKo“ vaizdinės kortelės vidutinių spec. poreikių turintiems vaikams. Sustiprinta ugdomųjų veiklų vizualizavimas spec. poreikių vaikams. Ugdymo(si) aplinkos praturtintos relaksacijos, sensorikos, motorikos ugdymo priemonėmis, atsižvelgiant į grupių vaikų ugdymosi poreikius, raidos ypatumus. Įtraukios aplinkos paįvairino SUP poreikių vaikų ugdymo turinį bei dalyvavimo ugdymo(si) procese galimybes.

 **„Sustiprinti organizacijos kultūrą, atnaujinant įstaigos vertybes ir tradicijas, bei užtikrinant partnerystės veiksmingumą“**.Įgyvendinant šį tikslą pasiekti šie pokyčiai:

**2022 m.** Parengti ir atnaujinti įstaigos veiklos dokumentai: Kauno lopšelio-darželio „Pušynėlis“ bendruomenės etikos kodeksas, papildyta įstaigos vertybių samprata. Įgyvendintas bendruomenės projektas „Link pasaulio medžio aš stiebiuosi“. 80% veiklų orientuota į vaikų kultūrinių vertybių ir nuostatų ugdymą. Išryškėjo tradiciniai ir netradiciniai darželio renginiai, atnaujinta simbolika. Tėvų vertinimu vaikų savijauta pagerėjo 5 proc. labai gera – 95 proc. (buvo 90 proc.) gera – 5 proc. (buvo 10 proc.).

**2023 m.** Atnaujinta įstaigos interneto svetainė, atitinkanti teisės aktuose nustatytus reikalavimus [www.ldpusnelis.lt](http://www.ldpusnelis.lt) Vidinei komunikacijai taikomas el. dienynas, [www.musudarželis.lt](http://www.musudarželis.lt) kuriuo naudojasi 80 proc. mokytojų, švietimo pagalbos specialistų, tėvų bendruomenės. Įstaigos koridoriuje atnaujinta informacija apie įstaigos veiklą: 2 stendai bendrai informacijai pateikti, 1 edukacinė erdvė vaikų iniciatyvoms, vaikų kultūros raiškai atsiskleisti. Grupių rūbinėlėse įrengti skaitmeniniai rėmeliai, teikiantys informaciją tėvams apie vaikų ugdymą(si), jų pasiekimus ir pažangą darželyje. Įstaigos darbuotojams įsigyti marškinėliai su lopšelio-darželio „Pušynėlis“ logotipu, reprezentuojant įstaigą.

**2024 m.** Sustiprinta partnerystė su Erasmus+ konsorciumo įstaigomis. Deleguoti 2 mokytojai į Erasmus+ projekto stebėjimo vizitus Estijoje, 1 mokytoja į Graikiją. Išplėtotas bendradarbiavimas ir partnerystė tarp patyrusio ir pradedančiojo mokytojo praktikos. Įstaigos veiklos rezultatai reprezentuoti vizituojantiems mokytojams iš Vokietijos , Diuseldorfo. Organizuotas vaikų, tėvų, mokytojų kūrybinių piešinių projektas „Mano laimingas darželis“; surengta bendra projekto partnerių paroda.

**III SKYRIUS**

**SSGG ANALIZĖ**

|  |  |
| --- | --- |
| **Stiprybės*** Stabiliai besilaikantis laukiančių vaikų skaičius.
* Iniciatyvi įstaigos bendruomenė, atvira naujovėms, pokyčiams.
* Aukšta įstaigos bendravimo ir bendradarbiavimo kultūra.
* Užtikrintas visapusiškas į vaiką orientuotas ugdymas, grindžiamas vis naujų ugdymo(si) metodų, formų ir būdų paieška.
* Inovatyvus ugdymo turinio kūrimas (įgyvendinant projektus, tarptautinių projektų idėjas, organizuojant renginius ir kt.)
* Gerai išvystyta vidinė įstaigos komunikacija tarp bendruomenės narių.
* Ugdytiniai įvairių konkursų, parodų, projektų laureatai.
* Dalyvavimas tarptautiniuose projektuose, bendradarbiavimas su socialiniais partneriais.
* Apšiltintas įstaigos stogas.
 | **Silpnybės*** Daugėja vaikų, turinčių didelių ir vidutinių spec. poreikių skaičius.
* Nepilni psichologo ir socialinio pedagogo etatai neužtikrina visavertės švietimo pagalbos teikimo.
* Pedagogų žinių trūkumas dirbant su specialiųjų ugdymosi poreikių turinčiais vaikais.
* Trūksta kvalifikuoto aptarnaujančio personalo.
* Būtinas lauko priemonių atnaujinimas.
* Vėdinimo sistemų įrengimas.
 |
| **Galimybės*** Atnaujinta Ikimokyklinio ugdymo programa sudaro mokytojams galimybę koreguoti ugdymo procesą atsižvelgiant į kintančius modernėjančios visuomenės vaikų, tėvų poreikius.
* Tarptautinių projektų metu pedagogams atsirado galimybė susipažinti su užsienio šalių švietimo sistemomis, ikimokyklinių įstaigų pedagogų darbu ir pagal galimybes gerąją patirtį įgyvendinti savo įstaigoje.
* Efektyviau panaudoti išskirtinį pedagogų intelektinį-kūrybinį potencialą, patirtį ir žinias panaudoti kokybiškam ugdymosi procesui organizuoti.
* Tikslingas ugdymo sąlygų tenkinimo lėšų planavimas bei jų panaudojimas sudaro galimybę vaikus aprūpinti naujomis ugdymo priemonėmis.
* Įgalinti įstaigos pedagogus efektyviau išnaudoti IKT.
* Efektyviau ugdymui(si) išnaudoti įstaigos kiemo erdves, kuriant naujas temines erdves, plėtojant esamas.
* Teikti profesinę pagalbą naujai pradėjusiems dirbti pedagogams (plėtoti mentorystę).
* Racionali ir efektyvi lėšų vadyba, pritraukiant papildomas lėšas.
 | **Grėsmės*** Didėjantis vaikų, turinčių SUP skaičius įstaigoje, reikalauja nuolatinio mokymosi, naujų žinių, gebėjimų ir kompetencijų tobulinimo.
* Didelis konkurencingumas tarp švietimo įstaigų skatina įstaigas užtikrinti aukštą kokybės standartą, inovatyvumą, nuolatinį tobulėjimą.
* Skirtingų šeimų lūkesčiai vaiko ugdymui(si), tėvų nenoras pripažinti vaiko ugdymosi problemų.
* Spartus, kintančių technologijų procesas keičia požiūrį į vaiką, jo ugdymo(si) filosofiją, ugdymą(si) įstaigoje.
* Darbo rinkoje nepakankama mokytojų, specialistų ir kitų darbuotojų pasiūla.
* Aukšta grupių oro temperatūra vasaros laikotarpiu per karščius apsunkina ugdymosi procesą, neatitinka higienos normų.
 |

**IV SKYRIUS**

**VEIKLOS STRATEGIJA**

**VERTYBĖS IR FILOSOFIJA**

Kauno lopšelio-darželio „Pušynėlis“ veikla grindžiama šiomis vertybėmis: bendražmogiškomis - pagarba žmogui, teisingumas, įsiklausymas į kitų nuomonę; visuomenines – akcentuojamas lygybės principo laikymasis, tolerancija, atsakomybė; organizacijos – nuolatinis siekis mokytis ir tobulėti. Filosofija remiasi sociokultūriniu konstruktyvizmu, kuris akcentuoja, jog mokymasis neatsiejamas nuo tam tikro specifinio konteksto, pasižyminčio emocinėmis, organizacinėmis, fizinėmis ir kultūrinėmis charakteristikomis. („Patirtis kaupiama visą gyvenimą ir apibūdina kaip minties forma (žiniomis, įgūdžiais, gebėjimais, požiūriais, vertybėmis, įsitikinimais, jausmais“).

**ĮSTAIGOS VIZIJA**

„Šiuolaikiška mokykla – šiuolaikiškam vaikui“. Saugi ir atvira vaikams, mokytojams, tėvams, moderni – diegianti naujausias technologijas, dinamiška – nuolat atsinaujinanti, atliepianti visuomenės poreikius, tolerantiška – įvairių poreikių, skirtingų kultūrų ir kalbinės įvairovės vaikams, demokratiška – pagarba ir susitarimais grindžianti savo veiklą, asmens ugdymo(si) sėkmės siekianti ikimokyklinio ugdymo įstaiga.

**ĮSTAIGOS MISIJA**

Teikti kokybišką ir atitinkantį vaiko poreikius ikimokyklinį ir priešmokyklinį ugdymą, laiduoti vaiko asmenybės skleidimąsi, ugdyti aktyvų, savimi pasitikintį, stiprią pažinimo motyvaciją turintį vaiką, sudaryti prielaidas tolimesniam sėkmingam ugdymuisi mokykloje.

**V SKYRIUS**

**STRATEGIJOS REALIZAVIMO PRIEMONIŲ PLANAS**

|  |
| --- |
| **1. Tikslas. Pagerinti ugdymo kokybę, stiprinant mokytojų profesines kompetencijas, taikant naujus ugdymo metodus bei plėtojant inovatyvių mokymo metodų praktikas socialinėje partnerystėje.**  |
| **Uždaviniai** | **Priemonės** | **Atsakingi** | **Planuojamas veiklos rezultatas** | **Lėšų poreikis ir numatomi finansavimo šaltiniai** | **Rezultato vertinimo kriterijus** |
| **Vertinimo kriterijus, matavimo vienetas** | **2025 m.** | **2026 m.** | **2027 m.** |
| 1. Pagilinti mokytojų ir švietimo pagalbos specialistų profesines kompetencijas, pritaikant atnaujintą ikimokyklinio ugdymo turinį. | 1.1. Mokytojų ir švietimo pagalbos specialistų dalyvavimas tiksliniuose mokymuose. | Direktorius, Direktoriaus pavaduotoja ugdymui  | Organizuotas mokymų ciklas „Kaip įgyvendinti atnaujintą ugdymo turinį?“. Įgytos žinios, gebėjimai, patobulintos mokytojų pedagoginės (planuoti, organizuoti ir vykdyti ugdymo procesą), dalykinės (perteikti ugdymo turinį) kompetencijos, pagerinta ugdymo kokybė.2025-2026 m. | 3000 eurųMokymo lėšos (4101) | Mokytojų, švietimo pagalbos specialistų, dalyvavusių mokymuose. proc. | 80 | 90 | 90 |
| 1.2. Ikimokyklinio ugdymo turinio planavimo atnaujinimas. | Direktoriaus pavaduotoja ugdymui | Parengtas ir atnaujintas ikimokyklinio ugdymo planavimo modelis elektroniniame dienyne www.musudarzelis.lt2025 m. | Žmogiškieji ištekliai | Planavimo modelių skaičius vnt. | 1 | 1 | 1 |
| 1.3. Vaikų pažangos ir pasiekimų vertinimo atnaujinimas. | Direktoriaus pavaduotoja ugdymui | Bus taikomas atnaujintas ikimokyklinio amžiaus vaikų pažangos ir pasiekimų vertinimas. Išplėtoti praktiniai vaikų pasiekimų fiksavimo metodai ir patirties analizė. 2025-2026 m. | Žmogiškieji ištekliai | Mokytojų, švietimo pagalbos specialistų atlikusių vaikų pažangos ir pasiekimų vertinimą proc. | 90 | 90 | 95 |
| 1.4. Lopšelio-darželio ugdymo kokybės sampratos patobulinimas. | Direktoriaus pavaduotoja ugdymui | Parengta ugdymo kokybės samprata, aptarta ir pristatyta įstaigos bendruomenei, pagerinta ugdymo kokybė.2026-2027 m. | Žmogiškieji ištekliai | Parengtų aprašų skaičius vnt. | 1 | 1 | 1 |
| 2. Taikyti naujus ugdymo metodus, stiprinant vaikų mokymosi patirtį. | 1. Naujų ugdymo metodų taikymas.  | DirektoriusDirektoriaus pavaduotoja ugdymu | Ugdymo procese bus taikomas naratyvinis žaidimas, patirtinė veikla, lėtas mokymasis. Vaikams suteiks galimybę ugdyti kūrybiškumą ir džiaugsmingą mokymosi patirtį.2025-2027 m. | Žmogiškieji ištekliai | Naujai įgyvendinamų metodų skaičius, vnt. | 1 | 1 | 1 |
| 2. Projektinės veiklos organizavimas. | Direktoriaus pavaduotoja ugdymu | Bus įgyvendintas ilgalaikis projektas „Įstaigos erdvių panaudojimas ugdymosi kontekstams kurti“. Ilgalaikio projekto metu vaikai turės galimybę ugdytis įvairiapusius gebėjimus modernioje, kūrybiškai pritaikytoje ir jų poreikius atitinkančioje aplinkoje. 2025-2026 m. | 1500 eurųSpecialiosios lėšos(7301) | Įgyvendintų projektų skaičius, vnt. | 1 | 1 | 1 |
|  |
| 3. Sukurti socialinės partnerystės tinklą, plėtojant inovatyvių mokymo metodų praktikas. | 1. Socialinės ikimokyklinių įstaigų partnerystės tinklo sukūrimas. | Direktorius  | Sukurtas socialinės partnerystės tinklas su 4-6 ikimokyklinio ugdymo įstaigomis. Bus pasidalinta gerąja darbo patirtimi, pasikeista naujomis idėjomis, įgyvendintomis šiuolaikinėmis praktikomis taikant inovatyvius mokymo metodus. 2025 m. | Žmogiškieji ištekliai | Dalyvaujančių tinkle socialinių partnerių skaičius, vnt. | 4 | 5 | 6 |
| 2. Inicijuotas, parengtas ilgalaikis socialinių partnerių projektas. | Direktoriaus pavaduotoja ugdymu | Išplėtota socialinė partnerystė, sukurtas socialinių partnerių tinklas, įdiegti ugdymo procese inovatyvūs ugdymo metodai: (naratyvinis žaidimas, patirtinė veikla, lėtas mokymasis), pagerinti vaikų mokymosi gebėjimai. 2025-2027 m. | Žmogiškieji ištekliai | Įgyvendintų projektų skaičius, vnt. | 1 | 1 | 1 |
| 3. Vaikų pasiekimų ir įgytos patirties analizė.  | Direktoriaus pavaduotoja ugdymui | Pagerintos vaikų bendrosios vertybinės nuostatos ir esminiai gebėjimai aplinkos pažinimo, kūrybiškumo ir mokėjimo mokytis srityse.2026 m. | Žmogiškieji ištekliai | Vaikų padariusių pažangą numatytuose srityse, dalis, proc. | 60 | 70 | 80 |
| **2.Tikslas. Sustiprinti įtraukiojo ugdymo įgyvendinimą, sukuriant bendruomenės įtraukties kultūrą.** |
| **Uždaviniai** | **Priemonės** | **Atsakingi** | **Planuojamas veiklos rezultatas** | **Lėšų poreikis ir numatomi finansavimo šaltiniai** | **Rezultato vertinimo kriterijus** |
| **Vertinimo kriterijus, matavimo vienetas** | **2025 m.** | **2026 m.** | **2027 m.** |
| 1. Užtikrinti nuolatinės, aktualios informacijos teikimą apie įtrauktį bendruomenės nariams. | 1. Švietimo paramos ir pagalbos sistemos atnaujinimas įstaigoje. | Direktorius, direktoriaus pavaduotojas ugdymui | Sukurta, patvirtinta, pristatyta bendruomenei, švietimo paramos ir pagalbos sistema įstaigoje 2025 m. | Žmogiškieji ištekliai | Suplanuotų ir parengtų aprašų skaičius, vnt. | 4 | 1 | 1 |
| 2. Įstaigos svetainės atnaujinimas ir puslapio „Įtraukusis ugdymas“ sukūrimas. | Direktorius, direktoriaus pavaduotojas ugdymui. | Atnaujinta įstaigos svetainė, sukurtas informatyvus ir nuolat atnaujinamas puslapis „Įtraukusis ugdymas“ suteiks visuomenei aktualią informaciją. 2025-2027 m.  | 200 Eurų, SB lėšos (5101) | Atnaujintos svetainės dalis, proc. | 20 | 20 | 20 |
| 3. VGK veiklos bei kvalifikuotos įvairiapusės pagalbos ugdytiniams, tėvams bei mokytojams teikimas. | Direktorius, direktoriaus pavaduotojas ugdymui. | VGK kvalifikuotų mėnesio konsultacijų tėvams ir mokytojams organizavimas2025-2027 m. | Žmogiškieji ištekliai | Organizuotų konsultacijų skaičius vnt. | 10 | 11 | 11 |
| 2. Sustiprinti mokytojų ir tėvų žinias, ir bendrystės svarbą užtikrinant efektyvų SUP turinčių vaikų ugdymąsi | 1. Mokymų mokytojams, švietimo pagalbos specialistams, mokinio padėjėjams organizavimas. | Direktorius, direktoriaus pavaduotojas ugdymui | Organizuoti mokymai mokytojams, švietimo pagalbos specialistams, mokinio padėjėjoms apie įtraukiojo ugdymo principus, strategijas ir gerąsias praktikas. 2025-2027 m. | 1500 EurųMokymo lėšos (41101)400 Eurų SB lėšos (5101) | Pedagogų ir švietimo pagalbos specialistų, mokinio padėjėjų dalyvavusių tiksliniuose mokymuose, skirtuose įtraukčiai švietime, proc. | 70 | 75 | 80 |
| 2. Mentorystės tinklo „Mokytojas specialistas – mokinio padėjėjas“ sukūrimas. | Direktorius, direktoriaus pavaduotojas ugdymui | Sukurtas mentorystės tinklas, sustiprins reflektavimo, problemų sprendimo gebėjimus ir gerosios patirties sklaidą, leidžiantis greičiau atpažinti specialiųjų ugdymosi poreikių vaikus; mokytojai įgis naujų kompetencijų ir praktinių įgūdžių efektyviam darbui.2025-2027 m**.** | Žmogiškieji ištekliai | Mentorystės tinkle dalyvavusių bendruomenės narių proc.  | 70 | 75 | 80 |
| 3. Tėvų švietimo renginių organizavimas. | Direktorius, direktoriaus pavaduotojas ugdymui | Organizuotas tėvų švietimo renginių ciklas apie įtraukties svarbą ir vaiko ugdymąsi. Tėvai taps aktyviais partneriais ugdymo procese, remiančiais įtraukties kultūrą.2025-2027 m. | Žmogiškieji ištekliai | Suplanuotų renginių skaičius vnt. | 3 | 3 | 3 |
| 3. Skatinti kiekvieno vaiko įsitraukimą į aktyvų dalyvavimą ir sprendimų priėmimą pagal jo amžių, gebėjimus ir poreikius. | 1. Erasmus+ projekto „Laimingo KIEKVIENAM darželio“ modelio kūrimas.  | Direktorius,Direktoriaus pavaduotoja ugdymui. | Įgyvendintas Erasmus+ projektas, sukurtas ir įgyvendinamas Laimingo KIEKVIENAM darželio modelis: pirmaisiais projekto metais siekiant darbuotojų pasitenkinimo darbu indekso padidinimo, antraisiais - akcentuojant vaikų pasitenkinimo darželiu didinimą, o trečiaisiais - ugdytinių šeimų pasitenkinimo įstaiga tobulinimą Erasmus+ projekto „Laimingo kiekvienam darželio modelio sukūrimas”. 2025-2027 m.  | 16000 eurų Erasmus programa  | Gerai ir labai gerai „laimės“ mikroklimatą vertinančios įstaigos bendruomenės dalis proc. | 80 | 85 | 90 |
| 2. Gabių vaikų programos įgyvendinimas. | Direktoriaus pavaduotoja ugdymui. | Parengta ir įgyvendinta muzikai gabių vaikų programa „Mano pasaulis- pakylėta kasdienybė“.2025-2027 m. | Žmogiškieji ištekliai | Įgyvendintų programų skaičius vnt. | 1 | 1 | 1 |

|  |
| --- |
| **3.** **Tikslas. Kurti saugią, šiuolaikišką, modernią, įgalinančią ugdytis vaikų darželio ugdymo(si) aplinką.** |
| **Uždaviniai** | **Priemonės** | **Atsakingi** | **Planuojamas veiklos rezultatas** | **Lėšų poreikis ir numatomi finansavimo šaltiniai** | **Rezultato vertinimo kriterijus** |
| **Vertinimo kriterijus, matavimo vienetas** | **2025 m.** | **2026 m.** | **2027 m.** |
| 1. Kurti šiuolaikišką, orientuotą į gerą vaiko savijautą, vidaus edukacinę ugdymo(si) aplinką. | 1. Įstaigos koridorių vizualizavimas. (parengti detalų dizaino ir priemonių įgyvendinimo etapų planą, įrengti koridorius). | Direktoriaus pavaduotojas ugdymui | Sukurtos modernios, įgalinančios, funkcionalios įstaigos koridoriaus ugdymosi aplinkos, pritaikytos vaikams su skirtingais poreikiais.2025-2027 m. | 7000 EurųSB lėšos (5101) | Įsigytų vaikų žaidimų skaičius vnt. | 4 | 2 | 2 |
| 2. Muzikos erdvės atnaujinimas.  | Direktorius, Direktoriaus pavaduotojas ūkio reikalams | Bus atnaujinta muzikos erdvė: baldais (spinta), muzikos instrumentais (pianinu) bei įsigyta šiuolaikiška muzikos garso sistemos įranga. (garso kolonėlės, garso stiprintuvas).2025-2027 m. | 8000 eurųMokymo lėšos (4101) | Įsigytų priemonių skaičius vnt. | 1 | 1 | 2 |
| 3. Naujų baldų įsigijimas. | Direktorius, Direktoriaus pavaduotojas ūkio reikalams | Įsigyti 2 komplektai naujų baldų 2 ikimokyklinio ugdymo grupėse, siekiant vaikų saugumo ir ugdymo(si) poreikio tenkinimo.2025-2027 m. | 3000 eurųSB lėšos(5101),3000 eurųSpecialiosios lėšos (7301) | Įsigytų naujų baldų komplektų skaičius vnt. | 1 | 1 | 1 |
| 4. Miegamųjų ir rūbinėlių aplinkų atnaujinimas. | Direktoriaus pavaduotoja ugdymui | Miegamuosiuose ir rūbinėlėse įrengta 10 įvairių edukacinių žaidimų vaikams.2026 m. | 700 eurųMokymo lėšos(4101) | Rūbinėlių dalis nuo bendro įstaigos pastato ploto proc. | 8,2 | 8,2 | 8,2 |
| 2. Pagerinti ugdymo sąlygas, kuriant saugias, modernias, įstaigos lauko ugdymosi aplinkas. | 1. Sporto aikštelės įrengimas. | Direktorius, direktoriaus pavaduotoja ūkiui | Įrengta sporto aikštelė vaikams. 2025-2026 m. | 20.000 EurųTėvų įmokos už paslaugas biudžetinėse įstaigose(7301) | Naujai įrengtos sporto aikštelės dalis nuo bendro darželio ploto proc. | 1,5 | 1,5 | - |
| 2. Skirtingos paskirties 3 kūrybinių erdvių lauke įrengimas. | Direktorius, direktoriaus pavaduotoja ūkiui | Įrengtos 3 naujos žaidimų erdvės darželio kieme, skirtos ugdytis netradicinėje aplinkoje ir patirtinėje kasdieninėje veikloje: „Maumedžio pievelė“ tyrinėjimui, „Elfų slėnis“ sportinei veiklai, „Krokų parkas“ vaikų kūrybiškumui plėtoti.2025-2027 m. | 2000 EurųSB lėšos (5101)2000 Eurų Mokymo lėšos(4101) | Naujų erdvių pritaikytų vaikų veiklai lauke dalis nuo bendro įstaigos teritorijos ploto, proc.  | 5 | 5 | 5 |
| 3. Kondicionavimo sistemos įrengimas. | Direktorius, direktoriaus pavaduotoja ūkiui | Vėsinimo sistemos įrengimas. Užtikrinta HN 2025 m. | 50.000 EurųSB lėšos (5101) | Kondicionierių skaičius vnt. | 30 | - | - |

**VI SKYRIUS**

**STRATEGINIO PLANO ĮGYVENDINIMO PRIEŽIŪRA**

Strateginio veiklos plano įgyvendinimą ir koregavimą vykdo direktoriaus įsakymu sudaryta strateginio veiklos plano įgyvendinimo priežiūros grupė. Vykdoma sisteminga Strateginio veiklos plano įgyvendinimo stebėsena. Kiekvienų metų pabaigoje analizuojamas metinio veiklos plano įgyvendinimas, teikiamos rekomendacijos darbo grupei, rengiančiai kitų metų veiklos planą.

Strateginio veiklos plano rengimo grupė, esant poreikiui, kiekvienais metais koreguoja mokyklos strateginį planą ir teikia tvirtinti vykdomajai institucijai.

Direktorė Erika Liaukonienė

PRITARTA

Kauno lopšelio-darželio „Pušynėlis“ tarybos

2024 m. gruodžio 19 d.

posėdžio protokolu Nr. 8